# data[].attributes.body
Aineistona on käytetty lääketieteellisiä oppikirjoja ja artikkeleita.

# data[].attributes.body
Toipumisaikaan vaikuttaa mm. leikkaustyyppi, potilaan ikä, perussairaudet, fyysinen kunto ja mahdolliset postoperatiiviset komplikaatiot.

Laparoskooppisen, komplisoitumattoman leikkauksen jälkeen potilaat kotiututetaan pääsääntöisesti leikkausta seuraavana päivänä ja sairauslomaa annetaan työstä riipuen 1-3 viikkoa. Kokonaisparantumisaika on noin kymmenen vuorokautta.

Mikäli appendisiitti on ehtinyt komplisoitua ennen leikkausta, toipumisajat ovat pidempiä. Tällöin potilas kotiututetaan noin 3 vuorokauden kuluttua ja kokonaisparanemisaika on keskimäärin 25 vuorokautta. Joskus suonensisäistä antibioottihoitoa voidaan joutua jatkamaan viikonkin ajan.

Avoleikkauksessa toipumisajat ovat muutaman päivän pidempiä kuin tähystysleikkauksessa.

Kuolleisuus umpilisäketulehdukseen on vain noin 0,1 %, ja suurin osa menehtyneistä potilaista on vanhuksia.

Leikkauksen jälkeen aloitetaan kipulääke, ensimmäisinä päivinä säännöllisesti ja myöhemmin kivun mukaan tarvittaessa.

Potilasta ohjeistetaan tarkkailemaan haavaa leikkauksen jälkeen. Jos tulehduksen merkkejä (punoitusta, eritystä, lämmön nousua) ilmenee, tulisi ottaa yhteys terveyskeskukseen.

# data[].attributes.body
Preoperatiiviset komplikaatiot

Appendisiitti komplisoituu umpilisäkkeen puhjetessa. Puhkeamisen syynä on yleensä tulehduksen pitkittyminen esimerkiksi myöhäisen hoitoon hakeutumisen johdosta. Komplisoitumisesta seuraa joko periappendikulaariabskessi tai joko paikallinen tai yleinen peritoniitti. Lisäksi jos appendisiitti jää toteamatta, appendix voi fibrosoitua tai voi kehittyä krooninen tai uusiutuva appendisiitti.

Periappendikulaariabskessi
Umpilisäkkeen puhjetessa kehittyy abskessi eli paise, mikäli vatsapaita ja vatsaontelon elimet kykenevät rajaamaan tulehduksen. Abskessi hoidetaan yleensä konservatiivisesti laajakirjoisella antibiootilla ja sitä voidaan tarvittaessa punktoida. Hyvin paranevaa abskessin muodostanutta umpilisäkettä ei tarvitse poistaa.

Peritoniitti
Umpilisäkkeen puhjetessa kehittyy peritoniitti eli vatsakalvon tulehdus, jos vatsapaita ja vatsaontelon elimet eivät pysty rajaamaan tulehdusta. Peritoniitti on aluksi paikallinen, mutta voi levitä yleiseksi peritoniitiksi, joka johtaa herkästi septisiin komplikaatioihin ja lisää kuolleisuutta. Peritoniitiksi levinnyt umpilisäkkeen puhkeama on leikattava heti. Lisäksi huolehditaan neste- ja suolatasapainosta ja annetaan antimikrobista hoitoa.

Postoperatiiviset komplikaatiot

Appendisektomian yleisin komplikaatio on haavatulehdus (10%). Myöhemmin voi esiintyä kiinnikkeistä johtuvia suolitukoksia ja naisilla steriliteettiä. Abskessi voi ilmetä myös leikkauksen jälkeen, jos umpilisäke on ehtinyt puhjeta ennen leikkausta.

# data[].attributes.body
Ensisijaisena hoitona appendisiittiin on edelleen leikkaus, vaikka jotkut tutkimukset ovatkin puoltaneet konservatiivista hoitolinjaa perforoitumattomassa tulehduksessa. Perforaation seurauksena syntyy joko abskessi tai peritoniitti, jolloin hoito monimutkaistuu. Kuitenkin myös perforoitumattoman appendisiitin leikkaus voi aiheuttaa komplikaatioita, kuten haavatulehduksen.  Toipumisaika erityisesti komplisoitumattoman tähystysleikkauksen jälkeen on suhteellisen lyhyt, kokonaisparanemisaika reilu viikko.

# data[].attributes.body
1. Gastroenterologia ja hepatologia 2013, Duodecim Färkkilä ym.
2. Sallinen V  & all: Meta-analysis of antibiotics versus appendicectomy for non-perforated acute appendicitis. British Journal of Surgery (6); 619-772: 2016
3. Mentula P: Umpilisäkkeen diagnostiikka ja hoito. Lääketieteellinen Aikakausikirja Duodecim (4); 333-338: 2014
4. Gundavda MK, Bhandarwar, AH: Comparative study of laparoscopic versus open appendicectomy. Indian J Med Sci May-Jun;66(5-6):99-115: 2012
5. Kleif J et all: Recovery and convalescence after laparoscopic surgery for appendicitis: A longitudinal cohort study. J Surg Res Oct;205(2):407-18: 2016.
6. Roberts P ym 2009: Kirurgia. Duodecim.

# data[].attributes.body
Tämä työ käsittelee appendisiitin hoitoa, komplikaatioita ja hoidosta toipumista.

# data[].attributes.body
Leikkaushoito

Appendisiitin hoitona on päivystysluontoinen leikkaus. Hoidon viivästyminen nostaa perforaatioriskiä. Leikkaukset jaetaan avoimeen vaihtoviillosta tehtävään appendisektomiaan sekä laparoskooppiseen appendisektomiaan.

Appendisektomia oikealle alavatsalle tehdystä vaihtoviillosta

1. umpisuoli nostetaan vaihtoviillosta vatsaontelon ulkopuolelle

2. umpilisäke vapautetaan ensin caecumin kiinnikkeistä, jonka jälkeen umpilisäkkeen suolilieve katkaistaan

3. arteria appendicularis sekä umpilisäke ligeerataan (sidotaan langalla) ja umpilisäke katkaistaan langan yläpuolelta

4. leikkauksen lopuksi caecum palautetaan vatsaonteloon ja vaihtoviilto suljetaan

Laparoskooppinen appendisektomia

Kyseinen tekniikka mahdollistaa erotusdiagnostiikan ja perforoituneessa appendisiitissä paremman vatsaontelon huuhtelun. Myös haavainfektion riski pienenee!

Kolme troakaaria asetetaan vatsanpeitteiden läpi (yhdessä optiikka, kahdessa instrumentit);

1. umpilisäke vapautetaan kiinnikkeistä, katkaistaan umpilisäkkeen suolilieve ja arteria appendicularis suljetaan joko elektrokoagulaation tai klipsin avulla

2. umpilisäkkeen tyvi suljetaan ligatuuralla ja katkaisun jälkeen umpilisäke poistetaan vatsaontelosta pussin avulla

Molempien leikkauksien yhteydessä umpilisäke tulisi aina poistaa ja lähettää patologille tutkittavaksi (silmämääräinen arvio ei ole luotettava sulkemaan pois lievää umpilisäketulehdusta tai umpilisäkkeen neoplasioita). (1)

Mikrobilääkkeiden käyttö

Perforoitumattomassa appendisiitissä annetaan potilaalle profylaktinen kerta-annos aina ennen leikkausta (anaerobit ja gramnegatiiviset bakteerit) haavatulehdusten vähentämiseksi. Komplisoituneessa appendisiitissä laskimonsisäinen mikrobilääkehoito jatkuu 3-5 vuorokautta leikkauksen jälkeen. (1)

Viimeaikaisissa tutkimuksissa on tarkasteltu antibioottihoidon hyötyjä ja haittoja verrattuna leikkaushoitoon perforoitumattomassa appendisiitissä. Sallinen ym. käsittelee artikkelissaan meta-analyysiä, jonka mukaan antibioottihoitoa käyttäneistä potilaista pienempi prosentuaalinen osuus reportoi saaneensa merkittäviä komplikaatioita verrattuna leikkaushoidossa olleisiin potilaisiin. Myös pienempien komplikaatioiden suhteen antibioottihoito oli parempi vaihtoehto. Antibiootilla hoidetuista n. 22 prosentilla appendisiitti uusiutui vuoden sisällä ja n. 9 prosentille tehtiin appendisektomia jo kuukauden sisään. (2)

Tutkimuksista huolimatta leikkaushoito on edelleen potilaalle turvallisin vaihtoehto, sillä appendisiitin konservatiiviseen hoitoon liittyy suurempi vatsakalvotulehdusten vaara kuin leikkaushoitoon. (3)

# data[].attributes.attachment_link.description
GENERAL SURGERY: HOW TO OPERATE Open Appendectomy